CELEX: 62011TN0247
Language: sl
Date: 2011-05-13 00:00:00
Title: Zadeva T-247/11: Tožba, vložena 13. maja 2011 – FairWild Foundation proti UUNT – Wild (FAIRWILD)

13.8.2011   
            
            
               SL
            
            
               Uradni list Evropske unije
            
            
               C 238/18
            
         Tožba, vložena 13. maja 2011 – FairWild Foundation proti UUNT – Wild (FAIRWILD)
   (Zadeva T-247/11)
   2011/C 238/33
   Jezik, v katerem je bila tožba vložena: nemščina
   
      Stranke
   
   
      Tožeča stranka: FairWild Foundation (Weinfelden, Švica) (zastopnika: P. Neuwald in S. Müller, odvetnika)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Rudolf Wild GmbH & Co. KG (Eppelheim, Nemčija)
   
      Predlogi
   
   Tožeča stranka Splošnemu sodišču predlaga:
   
               —
            
            
               naj razveljavi odločbo prvega odbora za pritožbe Urada za usklajevanje na notranjem trgu (znamke in modeli) z dne 3. marca 2011 v postopku s pritožbo v zadevi R 1014/2010-1;
            
         
               —
            
            
               naj zavrne ugovor zoper registracijo mednarodne znamke št. 950 962„FAIRWILD“;
            
         
               —
            
            
               naj toženi stranki naloži plačilo stroškov tožeče stranke v postopku, vključno s postopkom pred odborom za pritožbe.
            
         
      Tožbeni razlogi in bistvene trditve
   
   
      Prijavitelj znamke Skupnosti: tožeča stranka
   
      Zadevna znamka Skupnosti: besedna znamka „FAIRWILD“ za proizvode iz razredov 3, 5, 29 in 30 – mednarodna registracija 950 962
   
      Imetnik znamke ali znaka, navajanega v postopku z ugovorom: Rudolf Wild GmbH & Co. KG.
   
      Navajana znamka ali znak: besedna znamka Skupnosti „WILD“ za proizvode iz razredov 3, 9, 29, 30 in 32.
   
      Odločba oddelka za ugovore: delna ugoditev ugovoru.
   
      Odločba odbora za pritožbe: odločba oddelka za ugovore se delno razveljavi.
   
      Navajani tožbeni razlogi: Kršitev člena 8(1)(b) Uredbe št. 207/2009, ker naj bi odbor za pritožbe napačno menil, da obstaja verjetnost zmede med nasprotujočima znamkama. Tožeča stranka trdi, prvič, da je odbor za pritožbe napačno predpostavljal, da je pomen znaka „WILD“ znan zgolj nemško in angleško govoreči javnosti, ter drugič, da je izhajal iz predpostavke, da ta izraz ni opisen za proizvode, označene z znamko, navajano v postopku z ugovorom. Zato je odbor za pritožbe napačno uporabil pravo, ker je znamki, navajani v postopku z ugovorom, pripisal povprečen razlikovalni učinek in ker je ugotovil povprečno podobnost med znakoma, zaradi česar je bil izid presoje medsebojno povezanih dejavnikov verjetnosti zmede neugoden za tožečo stranko.